b'\n_START_ARTICLE_\nAba\n_START_PARAGRAPH_\nAba je mesto v Nigeriji. Le\xc5\xbei v zvezni dr\xc5\xbeavi Abia. Leta 2008 je \xc5\xa1telo 950 000 prebivalcev. Je industrijsko sredi\xc5\xa1\xc4\x8de na desnem bregu istoimenske reke v vzhodnem delu Nigrove delte. V bli\xc5\xbeini mesta so nahajali\xc5\xa1\xc4\x8da zemeljskega plina. Prebivalci so ve\xc4\x8dinoma Iboji._NEWLINE_Mesto je bilo ustanovljeno v 19. stoletju, v bli\xc5\xbeini britanskega voja\xc5\xa1kega opori\xc5\xa1\xc4\x8da. Tekom let se je razvilo v trgovsko in prometno sredi\xc5\xa1\xc4\x8de v regiji._NEWLINE_Leta 1929 je v Abi pri\xc5\xa1lo do protestov \xc5\xbeenskega dela prebivalstva proti dav\xc4\x8dni politiki britanskih uradnikov._NEWLINE_Med dr\xc5\xbeavljansko vojno leta 1967 je Aba postala za\xc4\x8dasni sede\xc5\xbe vlade Nigerije.'